CELEX: C2005/229/19
Language: fi
Date: 2005-09-17 00:00:00
Title: Asia C-293/05: Euroopan yhteisöjen komission 20.7.2005 Italian tasavaltaa vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/9
            
         Euroopan yhteisöjen komission 20.7.2005 Italian tasavaltaa vastaan nostama kanne
   (Asia C-293/05)
   (2005/C 229/19)
   Oikeudenkäyntikieli: italia
   Euroopan yhteisöjen komissio on nostanut 20.7.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat Sara Pardo Quintillan ja Donatella Recchia.
   Kantaja vaatii, että yhteisöjen tuomioistuin
   
               1)
            
            
               toteaa, että Italian tasavalta ei ole noudattanut direktiivin 91/271/ETY (1) 5 artiklan 2 kohdan mukaisia velvoitteitaan, sellaisina kuin niistä on säädetty saman direktiivin 5 artiklan 5 kohdassa, koska se ei ole toteuttanut toimia huolehtiakseen, että Olona-joen suistossa sijaitsevista Varesen provinssin eri kunnista muodostuvan taajaman jätevedet käsitellään 4 artiklassa säädettyä biologista käsittelyä tai vastaavaa tehokkaammin viimeistään 31 päivästä joulukuuta 1998 alkaen;
            
         
               2)
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio ei kiistä sitä, että Lambro-Olona meridionalen aluetta vastaavaa suistoaluetta ei ole määritetty haavoittumiselle alttiiksi alueeksi, koska tämän osalta on vireillä jäsenyysvelvoitteiden noudattamatta jättämistä koskeva menettely. Kyseinen jokisuisto on kuitenkin osa Po-joen suistossa sijaitsevaa aluetta, joka on virallisesti määritetty haavoittumiselle alttiiksi alueeksi.
   Direktiivin 5 artiklan 5 kohdan nojalla, jossa viitataan saman artiklan 2 kohtaan, Olona-joen suistossa sijaitsevan Varesen provinssin taajamasta peräisin olevat vedet olisi pitänyt käsitellä biologista käsittelyä tehokkaammin jo 31 päivästä joulukuuta 1998 alkaen.
   Vaikka tämä määräaika on päättynyt, Varesen alueen taajamassa ei ole tähän päivään mennessä jätteenkäsittelylaitoksia, joilla taattaisiin, että kyseisestä taajamasta peräisin olevat jätevedet käsiteltäisiin direktiivin 91/271/ETY 5 artiklan 2 kohdassa tarkoitetulla tavalla.
   
      (1)  Yhdyskuntajätevesien käsittelystä 21 päivänä toukokuuta 1991 annettu neuvoston direktiivi 91/271/ETY (EYVL L 135, 30.5.1991, s. 40).